Notum sit omnibus litteras istas inspecturis quod Jacobus Angelus dedit et concessit Dannot filie sue et Bonamico marito suo et heredibus eorum domum suam sitam in Corueia post mortem suam libere et absolute in perpetuum possidendam Preterea dedit prenominatus Dannot et Bonamico et heredibus eorum duo dolia uacua, unum quod tenet decem modia, alterum quod tenet XIII modia et duas cuuas de magnis cuuis et dua lecta munita et residium supellectilium erit Petronille uxoris dicti Iacobi et heredum suorum quod ut ratum et firmum permaneat. Ego P... abbas sancti Stephani diuionensis et ego R... decanus capelle ducis diuionensis ad preces ipsius Jacobi presentibus litteris sigilla nostra apposuimus. Actum anno gratie m° cc° octauo decimo.